DUOMENŲ TEIKIMO

LIETUVOS RESPUBLIKOS HIPOTEKOS REGISTRUI ELEKTRONINIU BŪDU

SUTARTIS NR.

Valstybės įmonė Registrų centras (toliau – Įmonė), atstovaujama Sutarčių kontrolės ir administravimo skyriaus vadovo Rolando Knyzos, veikiančio pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“, ir  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Antstolis), sudarė šią Duomenų teikimo Lietuvos Respublikos hipotekos registrui elektroniniu būdu sutartį (toliau – Sutartis).

**I SKYRIUS**

**SUTARTIES DALYKAS**

1. Antstolis, naudodamasis Hipotekos ir įkeitimo sudarymo ir registravimo elektronine paslauga (toliau – HISREP programa), teisės aktų nustatyta tvarka Lietuvos Respublikos hipotekos registrui (toliau – Hipotekos registras) elektroniniu būdu teikia Lietuvos Respublikos hipotekos registro nuostatuose, patvirtintuose Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“, nurodytus duomenis ir dokumentus.

**II SKYRIUS**

**ŠALIŲ TEISĖS IR PAREIGOS**

2. Antstolis turi teisę vienašališkai nutraukti Sutartį, ne vėliau kaip prieš 30 dienų raštu pranešęs Įmonei.

3. Įmonė turi teisę vienašališkai nutraukti Sutartį, paaiškėjus, kad Antstolis ar jo nurodyti asmenys suteikė tretiesiems asmenims galimybę naudotis Įmonės suteiktu individualiu naudotojo kodu ir slaptažodžiais.

4. Šalių sutarimu Sutartis gali būti nutraukta ir nesilaikant Sutartyje nustatytų terminų.

5. Įmonė įsipareigoja:

5.1. pasirašius Sutartį, per 3 darbo dienas Antstoliui ir Sutarties 1 priede „Antstolio nurodytų asmenų sąrašas“ įrašytiems Antstolio nurodytiems asmenims suteikti individualius naudotojo kodus, laikinuosius slaptažodžius ir slaptažodžių korteles, skirtus jungtis prie HISREP programos, kurios nuoroda skelbiama Įmonės interneto svetainėje www.registrucentras.lt. Sutarties 1 priedą pasirašo tik Antstolis, teikiamas vienas egzempliorius. Kai Antstolis nenurodo kitų asmenų, Sutarties 1 priedas nepildomas;

5.2. suteikti Antstoliui ir jo nurodytiems asmenims HISREP programoje teisę teikti Hipotekos registrui elektroniniu būdu Sutarties 1 punkte nurodytus duomenis ir dokumentus;

5.3. gavusi duomenis ir dokumentus elektroniniu būdu, atlikti Lietuvos Respublikos Hipotekos registro nuostatuose nustatytus veiksmus;

5.4. gavusi rašytinį Antstolio prašymą:

5.4.1. per 3 darbo dienas suteikti papildomai Antstolio nurodytiems asmenims individualius naudotojo kodus, laikinuosius slaptažodžius ir slaptažodžių korteles. Prašyme turi būti nurodyta: Sutarties data ir numeris, papildomai Antstolio nurodytų asmenų vardai, pavardės, pareigos, telefono numeriai, individualūs elektroninio pašto adresai;

5.4.2. per 3 darbo dienas pakeisti Antstoliui ir Antstolio nurodytiems asmenims suteiktus slaptažodžius, suteikiant naują laikinąjį slaptažodį ir sugeneruojant naują slaptažodžių kortelę, Sutarties 6.4.1–6.4.3 papunkčiuose nurodytais atvejais;

5.4.3. nedelsdama panaikinti Antstoliui ir Antstolio nurodytiems asmenims suteiktą individualų kodą ir slaptažodį;

5.5. Antstolio pateiktus asmens duomenis naudoti Antstoliui ir Antstolio nurodytiems asmenims identifikuoti Įmonės sistemoje šios Sutarties vykdymo tikslais. Antstolio pateikti asmens duomenys saugomi 10 metų po Sutarties pasibaigimo;

5.6. per 5 darbo dienas raštu informuoti apie adreso ir kitų duomenų, nurodytų Sutartyje, pasikeitimą;

5.7. konsultuoti Antstolį ir jo nurodytus asmenis duomenų ir dokumentų teikimo Hipotekos registrui elektroniniu būdu klausimais.

6. Antstolis įsipareigoja:

6.1. jam suteiktais naudotojo kodu ir slaptažodžiais naudotis asmeniškai ir neatskleisti jų tretiesiems asmenims;

6.2. pirmojo prisijungimo prie internetinės programos metu susipažinti su duomenų saugos dokumentais, skelbiamais internetinėje programoje;

6.3. užtikrinti, kad Antstolio nurodyti asmenys:

6.3.1. individualiais naudotojo kodais ir slaptažodžiais naudotųsi asmeniškai ir neatskleistų jų tretiesiems asmenims;

6.3.2. prieš pirmąjį prisijungimą prie internetinės programos pasirašytų pasižadėjimus dėl duomenų tvarkymo teisėtumo, parengtus pagal Sutarties 2 priedą „Pasižadėjimo dėl duomenų tvarkymo teisėtumo forma“;

6.3.3. pirmojo prisijungimo prie internetinės programos metu susipažintų su duomenų saugos dokumentais, skelbiamais internetinėje programoje;

6.4. nedelsdamas informuoti Įmonę:

6.4.1. apie trečiųjų asmenų pasinaudojimą Antstoliui ar jo nurodytiems asmenims suteiktu naudotojo kodu ir (ar) slaptažodžiais;

6.4.2. apie tai, kad tretieji asmenys tikėtinai sužinojo Antstoliui ar jo nurodytiems asmenims suteiktą naudotojo kodą ir (ar) slaptažodžius;

6.4.3. apie prarastą Antstoliui ar jo nurodytiems asmenims suteiktą individualų naudotojo kodą ir (ar) slaptažodžius ir (arba) galimą jų konfidencialumo pažeidimą, taip pat apie automatiškai sustabdytas prieigos teises prie HISREP programos;

6.4.4. apie Antstolio įgaliojimų sustabdymą ir įgaliojimų sustabdymo panaikinimą (raštu);

6.4.5. apie Antstolio įgaliojimų pasibaigimą likus ne mažiau kaip 3 darbo dienoms iki įgaliojimų pasibaigimo (raštu);

6.4.6. kai Antstolio nurodytas asmuo nušalinamas nuo darbo (pareigų);

6.4.7. kai pasibaigia Antstolio nurodyto asmens darbo santykiai su Antstoliu;

6.4.8. kai Antstolio nurodytas asmuo neatitinka teisės aktuose nustatytų išorinio informacinių sistemų naudotojo kvalifikacinių reikalavimų;

6.4.9. kai Antstolio nurodytas asmuo praranda patikimumą;

6.4.10. pasikeitus Antstolio nurodytų asmenų duomenims, kurie buvo pateikti Įmonei;

6.5. teikiant Sutarties 1 punkte nurodytus duomenis ir dokumentus, užtikrinti HISREP programos pateiktų duomenų konfidencialumą ir saugą;

6.6. Įmonei pareikalavus pateikti Antstolio nurodytų asmenų pasirašytus pasižadėjimus dėl duomenų tvarkymo teisėtumo, parengtus pagal Sutarties 2 priedą „Pasižadėjimo dėl duomenų tvarkymo teisėtumo forma“;

6.7. per 5 darbo dienas raštu informuoti apie adreso ir kitų duomenų, nurodytų šioje Sutartyje, pasikeitimą.

7. Sustabdžius Antstolio įgaliojimus, Įmonė Antstolio įgaliojimų sustabdymo laikotarpiui panaikina Antstoliui suteiktas teises naudotis HISREP programa. Antstolio nurodyti asmenys HISREP programa naudojasi iki atskiro Antstolio ar jį pavaduojančio antstolio, ar antstolio atstovo pranešimo.

8. HISREP programa galima naudotis, kai Teikėjo nurodytų asmenų kompiuterinėse darbo vietose yra ši programinė įranga: „Internet Explorer7.0“ (arba naujesnės versijos), arba „Microsoft Edge“, arba „Mozilla Firefox 4.5“ (arba naujesnės versijos) žiniatinklio naršyklė su „JavaScript“ palaikymu, „Adobe Reader 9“ (arba naujesnė versija), „Microsoft Word 2003“ (arba naujesnė versija).

9. Apie HISREP programos veikimo, duomenų teikimo nesklandumus Antstolis informuoja Įmonę tel. (8 5) 268 8262 arba per Įmonės interneto svetainę info.registrucentras.lt.

10. Antstolis kiekvienu konkrečiu atveju prisiima atsakomybę už jo nurodytų asmenų naudojantis HISREP programa Hipotekos registrui perduotų duomenų teisingumą.

11. Antstolis, pasirašydamas Sutartį, patvirtina, kad yra susipažinęs su 2016 m. balandžio   
27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu, Lietuvos Respublikos valstybės informacinių išteklių valdymo įstatymu, Lietuvos Respublikos hipotekos registro nuostatais, Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“.

12. Antstoliui ar jo nurodytam asmeniui pranešus apie prarastą individualų naudotojo vardą ir (ar) slaptažodį ir (arba) galimą jų konfidencialumo pažeidimą, Įmonė, patikrinusi Antstolio ar jo nurodyto asmens duomenis (tikrinamas vardas, pavardė, individualus naudotojo kodas ir kiti asmenį apibūdinantys duomenys, įregistruoti Įmonės sistemoje), nedelsdama sustabdo atitinkamas Antstolio ar jo nurodyto asmens prieigos teises. Naujas individualus naudotojo kodas ir slaptažodis Antstoliui ar jo nurodytam asmeniui suteikiamas tik gavus rašytinį Antstolio prašymą.

13. Antstoliui ar jo nurodytam asmeniui pranešus apie sustabdytas prieigos teises prie HISREP programos, Įmonė prieigos teises atnaujina, patikrinusi Antstolio ar jo nurodyto asmens duomenis (tikrinamas vardas, pavardė, individualus naudotojo kodas ir kiti asmenį apibūdinantys duomenys, įregistruoti Įmonės sistemoje). Jei Antstolio ar jo nurodyto asmens prieigos teisės prie HISREP programos sustabdomos daugiau kaip kartą per dieną, prieigos teisės atnaujinamos tik gavus rašytinį prašymą. Jei prieigos teisėms atnaujinti reikia suteikti naujus prisijungimo duomenis (pamiršus slaptažodį), nauji prisijungimo duomenys suteikiami tik gavus rašytinį Antstolio prašymą.

14. Antstolio prašymai suteikti, atnaujinti ar panaikinti prieigos prie HISREP programos teises gali būti pateikti asmeniškai, atsiųsti paštu ar pateikti elektroniniu būdu, kai pasirašyti saugiu elektroniniu parašu, atitinkančiu Lietuvos Respublikos elektroninės atpažinties ir elektroninių operacijų patikimumo užtikrinimo įstatyme nustatytus reikalavimus.

**III SKYRIUS**

**ATLYGINIMAS UŽ HIPOTEKOS (ĮKEITIMO) REGISTRAVIMĄ IR ATSISKAITYMO TVARKA**

15. Atlyginimo už hipotekos (įkeitimo) pakeitimo duomenų įrašymą Hipotekos registre, hipotekos (įkeitimo) išregistravimą dydžiai yra nustatomi ir keičiami Lietuvos Respublikos Vyriausybės ir skelbiami Lietuvos Respublikos įstatymų nustatyta tvarka.

16. Atlyginimas už hipotekos (įkeitimo) pakeitimo duomenų įrašymą ir hipotekos (įkeitimo) išregistravimą Įmonės naudai mokamas per Antstolį. Antstolis iš asmenų, kuriems teikia Hipotekos registro nuostatuose nurodytas paslaugas, priima atlyginimą už hipotekos (įkeitimo) pakeitimo duomenų įrašymą ir hipotekos (įkeitimo) išregistravimą. Antstolis gautą atlyginimą perveda Įmonei tokia tvarka:

16.1. Įmonė kiekvieno mėnesio pradžioje pateikia Antstoliui sąskaitą faktūrą už hipotekos (įkeitimo) pakeitimo duomenų įrašymą ir hipotekos (įkeitimo) išregistravimą per praėjusį mėnesį. Sąskaita faktūra pateikiama Sutarties VII skyriuje „Šalių rekvizitai“ nurodytu elektroninio pašto adresu;

16.2. Antstolis sąskaitą faktūrą turi apmokėti per 10 darbo dienų nuo jos pateikimo Antstoliui dienos;

16.3. laiku neapmokėjęs pateiktos sąskaitos faktūros, Antstolis moka 0,04 procento dydžio delspinigius už kiekvieną uždelstą dieną.

**IV SKYRIUS**

**GINČŲ SPRENDIMAS**

17. Visi iš Sutarties kylantys ginčai sprendžiami Šalių susitarimu, o nepavykus susitarti – Lietuvos Respublikos įstatymų nustatyta tvarka.

18. Šalys neturi teisės pavesti Sutartį vykdyti tretiesiems asmenims.

**V SKYRIUS**

**NENUGALIMOS JĖGOS APLINKYBĖS *(FORCE MAJEURE)***

19. Nė viena Šalis neatsako už bet kurios savo prievolės nevykdymą, jei ji įrodo, kad prievolė neįvykdyta dėl aplinkybių, kurių ji negalėjo kontroliuoti ir numatyti, ir kad negalėjo užkirsti kelio šioms aplinkybėms ar pasekmėms atsirasti.

20. Nenugalimos jėgos (*force majeure*) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 ‚Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

21. Šalys apie nenugalimos jėgos aplinkybes raštu praneša viena kitai per 3 darbo dienas. Jeigu nenugalimos jėgos (*force majeure*) aplinkybės tęsiasi ilgiau kaip 3 mėnesius, bet kuri Šalis, pranešusi raštu, turi teisę nutraukti Sutartį.

**VI SKYRIUS**

**SUTARTIES GALIOJIMAS**

22. Sutartis sudaroma neterminuotam laikotarpiui ir įsigalioja nuo jos pasirašymo bei patvirtinimo antspaudais dienos. Jeigu Sutartis šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo ir patvirtina antspaudu antroji šalis.

23. Įsigaliojus šiai Sutarčiai, netenka galios šalių anksčiau sudaryta sutartis dėl duomenų teikimo Hipotekos registrui, jei tokia sutartis buvo sudaryta.

24. Sutartis galioja Antstolio įgaliojimų laikotarpiu, išskyrus Sutarties 16 punktą, kuris galioja iki visiško Antstolio įsipareigojimų pagal šį punktą įvykdymo.

25. Sutartis pasibaigia:

25.1. pasibaigus Antstolio įgaliojimams, išskyrus Sutarties 16 punktą;

25.2. pasikeitus ar netekus galios teisės aktams, reglamentuojantiems šalių teisę teikti ar gauti registro duomenis;

25.3. Šalims ją nutraukus Sutarties 2–4 punktuose numatytais atvejais.

26. Sutartis gali būti pakeista ar papildyta tik raštišku abiejų Šalių susitarimu.

27. Sutarties Šalis, raštu gavusi kitos Šalies pasiūlymą dėl Sutarties sąlygų pakeitimo ar papildymo, turi raštu atsakyti per 10 darbo dienų, o laiku neatsakius į kitos Šalies raštišką pasiūlymą laikoma, kad toks pasiūlymas yra atmestas.

28. Sutartis yra sudaryta dviem egzemplioriais, turinčiais vienodą juridinę galią, po vieną kiekvienai Šaliai.

29. Sutarties 1 priedas „Antstolio nurodytų asmenų sąrašas“ (kai pildomas pagal Sutarties 5.1 papunktį) ir Sutarties 2 priedas „Pasižadėjimo dėl duomenų tvarkymo teisėtumo forma“ yra neatskiriamos Sutarties dalys.

**VII SKYRIUS**

**ŠALIŲ REKVIZITAI**

|  |  |  |  |  |
| --- | --- | --- | --- | --- |
| **ĮMONĖ** | | | **GAVĖJAS** | |
| **Valstybės įmonė Registrų centras** | | | **Antstolio vardas, pavardė** | |
| Juridinio asmens kodas 124110246  PVM mokėtojo kodas LT241102419  Buveinė Lvovo g. 25-101, 09320 Vilnius | | | Fizinio asmens kodas | |
| Adresas korespondencijai Tilto g. 17, 01101 Vilnius  El. p. info@registrucentras.lt  Tel. (8 5) 268 8202  Faks. (8 5) 268 8311   1. s. LT477044060005572969   AB SEB bankas, banko kodas 70440  A. s. LT944010042400050387  Luminor Bank AB, banko kodas 40100  A. s. LT677300010095519600  „Swedbank“, AB, banko kodas 73000 | | | Adresas  Pašto indeksas, miestas  El. p.  Tel.  Faks.  A. s.  Banko pavadinimas  Banko kodas  El. p. sąskaitoms faktūroms gauti | |
|  | | |  | |
| Sutarčių kontrolės ir administravimo skyriaus vadovas  Rolandas Knyza |  |  | |
| (Pareigos, vardas, pavardė) |  | (Pareigos, vardas, pavardė) | |
|  |  |  | |
| (Parašas) A. V. |  | (Parašas) A. V. | |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. | |
|  |  |  | |

Duomenų teikimo Lietuvos Respublikos hipotekos registrui elektroniniu būdu

sutarties Nr.

1 priedas

**ANTSTOLIO NURODYTŲ asmenų sąrašas**

|  |  |  |  |  |
| --- | --- | --- | --- | --- |
| **Eil. Nr.** | **Vardas, pavardė** | **Pareigos** | **Telefonas** | **Individualaus elektroninio pašto adresas** |
| 1. |  |  |  |  |
| 2. |  |  |  |  |
| 3. |  |  |  |  |

\* Sutinku, kad mano asmens kodas būtų naudojamas programoje HISREP naudotojui atpažinti kartu su naudotojo kodu ir slaptažodžiu.

|  |  |
| --- | --- |
|  | **Antstolis** |
|  | (Vardas, pavardė) |
|  |  |
|  | (Parašas) |
|  | A.V.  20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |

|  |
| --- |
|  |

Duomenų teikimoLietuvos Respublikos

hipotekos registrui elektroniniu būdu

sutarties Nr. 2 priedas

**(Pasižadėjimo dėl duomenų tvarkymo teisėtumo forma)**

**PASIŽADĖJIMAS DĖL DUOMENŲ TVARKYMO TEISĖTUMO**

1. **Esu susipažinęs (-usi) ir sutinku laikytis šių teisės aktų reikalavimų:** 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo, Lietuvos Respublikos valstybės informacinių išteklių valdymo įstatymo, Lietuvos Respublikos hipotekos registro nuostatų, patvirtintų Lietuvos Respublikos Vyriausybės 2001 m. spalio 18 d. nutarimu Nr. 1246 „Dėl Lietuvos Respublikos hipotekos registro reorganizavimo ir Lietuvos Respublikos hipotekos registro nuostatų patvirtinimo“, Valstybės įmonės Registrų centro tvarkomų registrų ir informacinių sistemų duomenų saugos nuostatų, patvirtintų Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“.

2. **Pasižadu** saugoti prisijungimo prie Lietuvos Respublikos hipotekos registro duomenis, neatskleisti jų tretiesiems asmenims.

3. **Esu įspėtas**, kad, pažeidęs šį pasižadėjimą, už savo veiklą privalėsiu atsakyti pagal Lietuvos Respublikos įstatymus.

|  |  |  |  |  |  |
| --- | --- | --- | --- | --- | --- |
|  |  |  | | | |
| (Parašas, data) |  | (Pareigos, vardas, pavardė) | | | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | | |
| **Įmonė** | | |  | **Antstolis** | | |
| Sutarčių kontrolės ir administravimo skyriaus vadovas Rolandas Knyza | | |  |  | | |
| (Pareigos, vardas, pavardė) | | |  | (Pareigos, vardas, pavardė) | | |
|  | | |  |  | | |
|  | | |  |  | | |
| (Parašas) | | |  | (Parašas) | | |
| A.V.  20\_\_\_m.\_\_\_\_\_\_\_\_\_\_\_\_\_\_\_\_\_\_\_d. | | | |  | A.V.  20\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. | |